Diari Oficial de la Generalitat Valenciana


Sumari del DOGV 2708, del 13-03-1996 (1996/837667)

RESOLUCIÓ de 12 de febrer de 1996, de la Direcció General d'Indústria i Energia per la qual s'autoritza l'Addenda III al Projecte Xarxa de distribució de gas natural per a usos industrials al sud de València, eixides VS-1 i VS-3, província de València, promogudes per Enagas, SA.
---------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2708

Data del DOGV
:   13-03-1996

Secció del DOGV
:   ALTRES DISPOSICIONS

Número del document
:   1996/837667


Data del document
:   12-02-1996

Organisme emissor
:   Conselleria d'Indústria i Comerç

Tipus de document
:   Resolució

RESOLUCIó de 12 de febrer de 1996, de la Direcció General d'Indústria i Energia per la qual s'autoritza l'Addenda III al Projecte Xarxa de distribució de gas natural per a usos industrials al sud de València, eixides VS-1 i VS-3, província de València, promogudes per Enagas, SA.   
Per Resolució del conseller d'Indústria, Comerç i Turisme d'1-6-93, s'atorgà a Enagas, SA la concessió administrativa per al servei públic de subministrament de gas per a usos industrials en diversos termes municipals de València i Alacant.  
Sol·licitada per aquesta empresa l'autorització administrativa per a la modificació del traçat de la xarxa al terme municipal de Castelló de Rugat a l'empara del que disposa l'article 20 del Reglament General del Servei Públic de Gasos Combustibles aprovat pel Decret 2913/73, de 26 d'octubre, i presentat el corresponent projecte.  
Atenent que la modificació no pressuposa afecció a cap finca de propietat privada i, per tant, no necessita expedient expropiatori.  
Aquesta Direcció General d'Indústria i Energia, de conformitat amb el que disposa la Llei 10/1987, de 15 de juny, de disposicions bàsiques per a un desenvolupament coordinat d'actuacions en matèria de combustibles gasosos, d'acord amb el Reglament de Servei Públic de Gasos Combustibles aprovat pel Decret 2913/1973, de 26 d'octubre, i Decret 1775/67, de 22 de juliol, sobre instal·lació, ampliació i trasllat d'indústries, resol:  
Aprovar-ne l'execució i autoritzar a Enagas, SA, l'Addenda III al projecte xarxa de distribució de gas natural per a usos industrials al sud de València, denominades eixides VS-1 i VS-3, a la província de València.  
Primera  
En tot moment haurà d'acomplir-se el que s'estableix en el Reglament General per al Servei Públic de Gasos Combustibles de 26 d'octubre de 1973, i en les normes o reglaments que el complementen, així com en el Reglament de Xarxes i Connexions de Combustibles Gasosos, aprovat en l'Ordre Ministerial de 18 de novembre de 1974, modificat en les ordres del Ministeri d'Indústria i Energia de 26 d'octubre de 1983 i de 6 de juliol de 1984, i en la Resolució del conseller d'Indústria, Comerç i Turisme, d'1 de juny de 1993, per la qual s'atorga a Enagas, SA la concessió administrativa per al subministrament de gas natural per a usos industrials en diversos termes municipals de València i Alacant.  
Segona  
El termini per a l'execució de les obres i instal·lacions serà de dotze mesos a partir de la data de l'ocupació real de les finques afectades.  
Tercera  
Les instal·lacions que s'autoritzen en aquesta resolució hauran de realitzar-se d'acord amb el projecte i la resta de la documentació tècnica presentada, quedant especificades en les següents dades bàsiques:  
A) Descripció de les instal·lacions :  
- Addenda III al projecte de la xarxa de distribució de gas natural per a usos industrials al sud de València, denominades eixides VS-1 i VS-3, a la província de València, discorre pel terme municipal de Castelló de Rugat, motivada per la nova ubicació del punt de subministrament de la indústria ceràmica Alonso, que consisteix en un desplaçament de 3 metres cap al nord, allunyant-se de la carretera VV-1025, d'un tram del ramal 1.8 que acaba en la connexió a la indústria BaÑdosín Pastor, ambdues al sud-oest de la població de Castelló de Rugat.  
B) Característiques de les instal·lacions:  
- Canonada d'acer al carboni tipus API5L Gr B, entre 2" i 4" de diàmetre. Increment de longitud: 8 metres. Pressupost: original.  
Quarta  
Els encreuaments especials i altres afeccions de béns de domini públic es faran de conformitat amb els condicionants imposats pels organismes competents afectats.  
Cinquena  
Per a introduir modificacions en les instal·lacions que afecten les dades bàsiques del projecte, caldrà obtenir l'autorització d'aquesta direcció general.  
Sisena  
Es faculta el Servei Territorial d'Indústria i Energia de València perquè aprove les condicions concretes d'aplicació del projecte i perquè introduïsca les modificacions de detall que resulten més convenients. Totes les resolucions que en aplicació d'aquesta condició dicte l'esmentat Servei Territorial s'hauran de comunicar a aquesta direcció general.  
Setena  
Per a la seguretat de les instal·lacions a què es refereix aquesta autorització s'estableixen les següents condicions pel que fa als elements que s'hi esmenten:  
I. Per a canalitzacions:  
a) Imposició de servitud permanent de pas en una franja de terreny de 2 metres d'amplària, al llarg del gasoducte, per on anirà enterrada la canonada o canonades que es necessiten per a la conducció del gas, i que estarà subjecta a les següents limitacions:  
- Prohibició d'efectuar faenes de llaurada o semblants a una profunditat superior a 50 centímetres, així com de plantar arbres o arbustos a una distància inferior a 2 metres a comptar de l'eix de la canonada.  
 - Prohibició de realitzar qualsevol tipus d'obra o d'efectuar qualsevol acte que poguera danyar o alterar el bon funcionament de les instal·lacions a una distància inferior a 5 metres de l'eix del traçat, a l'un i a l'altre costat d'aquest. Aquesta distància podrà reduir-se sempre que se sol·licite expressament i s'acomplisquen les condicions que en cada cas fixe el Servei Territorial d'Indústria i Energia de València, oïda l'empresa Enagas, SA.  
 - Lliure accés del personal i equips necessaris per a poder mantenir, reparar i renovar les instal·lacions, amb pagament, si s'escau, dels danys que s'ocasionen.  
 - Possibilitat d'instal·lar les fites de senyalització o delimitació i els tubs de ventilació, així com de realitzar les obres superficials o subterrànies que calguen per a l'execució o funcionament de la instal·lació.  
b) Ocupació temporal dels terrenys necessaris per a l'execució de les obres, de la zona que es reflecteix per a cada finca en els plànols parcel·laris d'expropiació i en la qual es farà desaparéixer qualsevol obstacle, així com realitzar les obres necessàries per a la línia i la instal·lació de la canalització i elements annexos, executant les operació necessàries per a aquests fins.  
II. Per al pas dels cables de connexió i els elements dispersors de protecció catòdica:  
a) Imposició de servitud permanent de pas en una franja de terreny d'1 metre d'amplària, per on aniran enterrats els cables de connexió i els elements dispersors de protecció catòdica, que estarà subjecta a la prohibició d'efectuar faenes de llaurada o semblants a una profunditat superior a 50 centímetres, així com de plantar arbres o arbustos i realitzar qualsevol tipus d'obra, construcció o edificació en una franja de terreny de 3 metres d'amplària (1,5 m a cada costat de l'eix de les instal·lacions), així com el dret a tallar o arrancar els arbres o arbustos que hi haguera a una distància inferior.  
b) Ocupació temporal, com a necessitat derivada de l'execució de les obres, de la zona que es reflecteix per a cada finca en els plànols parcel·laris d'expropiació, i en la qual es farà desaparéixer qualsevol arbust, així com realitzar les obres necessàries per a la línia i muntatge de les instal·lacions i elements annexos i les operacions necessàries per a aquests fins.  
A l'efecte del compliment del que estableix en aquesta condició Enagas, SA, amb anterioritat a la línia de les instal·lacions, haurà de recollir els extrems indicats en els apartats I i II anteriors en els convenis o acords que s'establisquen amb els propietaris afectats, i queda obligada en tot moment a la vigilància del compliment i, si s'escau, a la notificació del presumpte incompliment al Servei Territorial d'Indústria i Energia de València.  
Vuitena  
L'esmentat servei territorial podrà efectuar durant l'execució de les obres les inspeccions i comprovacions que considere oportunes d'acord amb el compliment de les condicions establides en aquesta resolució i en les disposicions i normatives vigents que hi siguen d'aplicació.  
A aquest efecte, Enagas, SA haurà de comunicar amb la deguda antelació a l'esmentat servei territorial, les dates d'iniciació de les obres, així com les dates de realització dels assajos i proves que vulga efectuar de conformitat amb les especificacions, normes i reglamentacions que s'hagen aplicat en el projecte de les instal·lacions.  
Novena  
Enagas, SA, donarà compte de l'acabament de les instal·lacions al Servei Territorial d'Indústria i Energia de València per al reconeixement definitiu i l'alçament de l'acta de posada en servei de les instal·lacions, sense el requisit del qual no podran entrar en funcionament.  
La posada en funcionament quedarà condicionada a l'entrada en servei del gasoducte principal.  
A la sol·licitud de l'acta de posada en servei de les instal·lacions, el peticionari haurà d'acompanyar per duplicat, la següent documentació:  
a) Certificat final d'obra, firmat pel tècnic competent i visat pel col·legi oficial corresponent, en què conste que la construcció i el muntatge de les instal·lacions s'ha efectuat d'acord amb el que es preveu en el projecte presentat per Enagas, SA i en les normes i especificacions que s'hi hagen aplicat, així com amb les variacions de detall que haja aprovat el Servei Territorial d'Indústria i Energia i amb la normativa tècnica i de seguretat vigent que hi siga d'aplicació.  
b) Certificat final de les entitats o empreses encarregades de la supervisió i control de la construcció de les instal·lacions, on s'explicite el resultat satisfactori dels assajos i proves realitzades d'acord amb el que es preveu en les normes i codis aplicats i que acrediten la qualitat de les instal·lacions.  
c) Documentació i informació tècnica regularitzada sobre l'estat final de les instal·lacions a l'acabament de les obres.  
Deu  
El Servei Territorial d'Indústria i Energia de València haurà de trametre a aquesta Direcció General d'Indústria i Energia una còpia de les corresponents actes de posada en marxa, així com dels documents indicats en els punts a), b) i c) de la condició anterior.  
Onze  
L'administració es reserva el dret a deixar sense efecte aquesta autorització en el moment en què es demostre l'incompliment de les condicions expressades, per la declaració inexacta de les dades subministrades o una altra causa excepcional que ho justifique.  
De conformitat amb el que disposen els articles 10 i 13 de la Llei 10/1987, de 15 de juny, sobre disposicions bàsiques per a un desenvolupament coordinat d'actuacions en matèria de combustibles gasosos, aquesta autorització que porta implícita la declaració concreta d'utilitat pública de les instal·lacions i la necessitat d'ocupació dels béns i drets afectats, donarà lloc a la urgent ocupació d'aquests. Els esmentats béns i drets són els inclosos en les relacions que es publicaren en el Diari Oficial de la Generalitat Valenciana, de 25 de març de 1994, amb les esmenes que s'escaiga d'acord amb el resultat de la informació pública.  
Contra aquesta resolució, que no esgota la via administrativa, es podrà interposar un recurs ordinari davant del conseller d'Indústria i Comerç en el termini d'un mes comptador des del dia de la notificació, de conformitat amb el que disposa l'article 114 en relació amb el 48 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 12 de febrer de 1996.- El director general d'Indústria i Energia: José Luis Ramírez Sorribes.